Maaliskuu 2022 - Antero Leppänen\n30.3.2022 Näin naapurissa\nAhti Karjalainen pääsi ylioppilaaksi Mikkelin lyseosta. Hänen päättötodistuksensa keskiarvo oli vain karvan verran alle kymmenen. Jo hänen eläessään syntyivät Ahti-vitsit, yhtenä niistä maailman ohuin kirja nimeltä Ahti Karjalainen kertoo ystävistään. Neuvostoliitossa Ahdilla kyllä oli hyviä ystäviä, jotka olisivat halunneet tehdä hänestä Suomen presidentin Kekkosen jälkeen.\nJos Karjalaisen ystävistä kertova kirja oli aikanaan maailman ohuin, niin Putin ja Venäjä pistävät vielä sitäkin paremmaksi, korjaan ohuemmaksi. YK:n yleiskokouksessa (19.3.2022) Venäjän ystävät voitiin laskea yhden käden sormin eikä peukaloa edes tarvittu. Vain Valko-Venäjä, Syyria, Pohjois-Korea ja Eritrea olivat Venäjän kanssa vastustamassa päätöslauselmaa, jolla olisi tuomittu Putinin invaasio eli hyökkäys Ukrainaan.\nOlen uutisten lukija mutta en uutistenlukija, siksi ymmärrän vain Syyrian ja Valko-Venäjän ryssäsympatiat: ilman Putinin selkänojaa sekä Bashar al-Assad että Aljaksandr Lukašenka eivät olisi nykyisissä asemissaan, ehkä eivät hengissäkään.\nUkrainan katastrofissa karmeinta ovat koko invaasion lisäksi summittaiset siviilikohteiden pommitukset ja tuhoamiset. Nyt jo tiedämme, että Vladimir Putinia eikä edes Venäjän armeijan kenraaleita saada Haagin tuomioistuimeen. Ei varmaan siinäkään tapauksessa, että Ukraina pistäisi sodassa Venäjän polvilleen.\nVenäjä voisi halutessaan välttää siviilikohteita, koska sillä on aseita, joilla pystytään ampumaan tarkasti kohteeseen satojen - kai jopa tuhansienkin - kilometrien etäisyydeltä. Ukrainan ammusvarastoon Lvissä osuttiin Krimiltä laukaistulla ohjuksella; välimatka on 900 kilometriä ja risat.\nVenäjän presidentti, ulkoministeri sekä myös heitä paljon pienemmät nilkit ovat pelotelleet läntistä maailmaa tavalla, joka härskiydessään ja vastuuttomuudessaan on ollut sekä ennenkuulumatonta että odottamatonta. Silti tai siksi meillä jälkiviisaat ovat esittäneet, että nyt Suomeen kohdistuva uhka olisi ollut torjuttavissa silloin, kun Neuvostoliitto hajosi. Arvio on väärä, koska rauhallista aikaa on kestänyt kuitenkin yli 30 vuotta. Kuka pystyy tänään esittämään luotettavaa arviota siitä, miltä Eurooppa ja Suomi näyttää vuonna 2052 eli 30 vuoden kuluttua? Ei kukaan. Jälkiviisauden makeudesta meitä on muistuttanut Veikko Huovinen.\nEn ole missään vaiheessa kuulunut tasavallan presidentti Sauli Niinistön hännystelijöihin enkä edes hänen faneihinsa. Nyt käsillä olevassa Naton jäsenyysasiassa tuen häntä kuitenkin kaksin käsin. En ole valmis lähtemään kadulle vaatimaan jäsenyyden hakemista tässä ja nyt enkä vastustamaan sen tekemistä lähitulevaisuudessa.\nOdotan, että meille kansalaisille esitetään, mitä päätökset anomuksen lähettämisestä tai jäsenyyden hakematta jättämisestä voivat aiheuttaa. Tänään HS kertoi jo asiasta aika paljon, mikä paljasti, että Natoon jo vuosia hinkunut kokoomus ei ole koskaan tullut ajatelleeksi hakemuksen meille aiheuttamia Venäjän ”vasta-askeleita”. Tai ei ainakaan ole potentiaalisille äänestäjilleen tullut niistä kertoneeksi.\nP.S. Onko käymässä niin, että eri medioiden tekemät gallupit ovat saamassa perustuslaissa mainitun kansanäänestysten statuksen?\n25.3.2022 Raju on ajan riento\nKunnallisen työmarkkinalaitoksen pääneuvottelija opetusalalla totesi muinoin, että maailmassa on kaksi asiaa, jotka eivät koskaan muutu: Neuvostoliitto ja opetusalan virkaehtosopimus. Historia on osoittanut, että tuo OAJ:n vastapeluri oli jonkin aikaa väärässä mutta nyt taas oikeassa.\nVenäjän imperialistinen ja häikäilemätön hyökkäys synkensi Ukrainan taivaan ja nosti uhkaavia pilviä koko Euroopan ylle. Koronan yhteydessä terveysalan asiantuntijoilla oli tapana todeta, että paluuta vanhaan normaaliin ei ole. Samaa toistavat nyt myös maailmanpolitiikkaa ja -taloutta sekä Venäjän toimia työkseen analysoivat. Uusi normaali ei vielä ole näkyvissä, mutta itkua ja hammastenkiristystä sekä lukuisia erilaisia kriisejä se tulee sisältämään. Venäjän vastaisilla pakotteilla on rekyylivaikutuksensa.\nVain hyperoptimistit ovat jaksaneet toivoa, että joku Putinin lähipiiristä avaisi suunsa ja kysyisi häneltä Antti Rokkaa lainaten: Usot sie, jot myö hävitää tää sota? Onko joku sitten sen kuitenkin tehnyt, koska Venäjä ilmoitti juuri äsken, että se keskittyy Ukrainassa vain itäisten osien valloittamiseen. Putin on näin myöntänyt hyökkäyssotansa epäonnistuneen. Ajatteliko hän nukkumaan mennessään kenties kuten Napoleon aikoinaan Venäjän sotareissulta kotiin palattuaan? Paska reissu, mutta tulipahan tehtyä.\nOlen pannut merkille, että hyökkäyksen alettua suurimmat oppositiopuolueemme pitivät tuumaustauon mutta jatkoivat sitten nillittämistään. Petteri Orpo ratsastaa Nato-kortilla ja syyttää hallitusta aikailusta, kun jäsenyysasia ei ole vielä edennyt eduskuntaan. Orpo perää vauhtia hallitukselta, vaikka hän tietää aivan hyvin, että tasavallan presidentti pitää itseään ulkopolitiikan johtajana, joka päättää aikataulutuksestakin. Jäsenyyden kannatusta mitanneiden gallupien tulokset ovat saaneet makean mahlan nousemaan Orpolla aivan päähän saakka.\nPerussuomalaiset käyvät jo vaalitaistoa ja pyrkivät käyttämään kahta kärkeä: Riikka Purra on jäänyt kiinni polttoaineiden hintoihin, haitalliseen maahanmuuttoon ja sikakalliiseen kehitysapuun. Ukrainalaisia hän käyttää poliittisesti hyväkseen pitämällä heitä esimerkkeinä meille sopivista pakolaisista ja korrektista maahanmuutosta. Ukrainalaisethan ovat eurooppalaisia eivätkä katukuvassa juuri erotu kantaväestöstä.\nToinen kärki Jussi Halla-aho ei kanna vastuuta Suomen ulkopolitiikasta eikä rauhasta rajoillamme vaan ajaa rautaa itärajalle-politiikkaa. Halla-aho hakee räikeillä ulostuloillaan julkisuutta ilmeisesti kahdesta syystä: Ensiksikin siksi, että Putinin arvaamattomuuden aiheuttama pelko kansalaisissa on herättänyt ymmärrettävää vihaa koko Venäjää kohtaan. Se on kuin kuuma rauta, jota puolueen kannatuksen lisäämiseksi kannattaa takoa. Onko tässä kysymys siviilipalvelusmiehen velanmaksusta isänmaalle?\nJa toiseksi siksi, että ärhäkkäällä linjalla kokoomuksen ohi oikealta Halla-aho yrittää häivyttää perussuomalaisten yhteydet eurooppalaisiin aateveljiin: Italian Salvini Ranskan Le Pen ja Unkarin Orbán ovat (olleet) lähinnä Putinin puudeleita. Laura Huhtasaari kai hännystelee heitä edelleen?\nP.S. Yhdessä hetkessä 24.2.22 turvallisuutemme romahti.\n18.3.2022 Alla Pugatšova ja yllä Moskovan kuu\nVladimir Putinin Venäjä pommittaa Ukrainaa. Meillä tiedotusta hallitseva media puolestaan moukaroi meitä ja päättäjiämme joka päivä Nato-lekalla. Se on tyytymätön siihen, että ulkopolitiikan johto vaikenee kannastaan siihen asti, kunnes Nato-asia on huolellisesti valmisteltu provosoitumatta Petteri Orpon, EK:n ja muun elinkeinoelämän hoputteluista.\nKylmän sodan aikana opiskelijapiirissämme levisi juttu samaan hotellisviittiin sijoitetusta amerikkalaisesta ja neuvostoliittolaisesta diplomaatista. Aamulla venäläinen löytyi kuolleena kadulta kuudessa kerroksessa olleen sviitin kohdalta. Kuulusteluissa amerikkalainen kertoi edellisen illan tapahtumista seuraavaa: Laitoin kenkäni oven ulkopuolelle lankattaviksi, kuten meillä on tapana. Toveri pisti omansa sängyn alle, kuten heillä on tapana. Sitten ripustin housuni henkariin, kuten meilläpäin on tapana. Vladimir Vladimirovitš taitteli omat housunsa patjansa alle, kuten heilläpäin on tapana. Kun ovelle koputettiin, menin avaamaan, kuten meillä on tapana. Volodja hyppäsi avoimesta ikkunasta ulos, kuten heillä on tapana.\nEdellinen tarina kuvastaa omalta osaltaan tilannetta 70-luvun Suomessa. Kansalaisten tunteet itänaapuria kohtaan vaihtelivat pelon ja vihan välimaastossa, vaikka ulkopolitiikan doktriinina pidettiin ystävällisiä ja luottamuksellisia suhteita Neuvostoliiton kanssa YYA:n hengessä. Padotut tunteet purkautuivat vitseissä, joissa annettiin palaa; parhaiten muistissa lienevät Kari Suomalaisen piirrokset.\nVenäjän ulkoministeri Lavrov on nyt syyttänyt Suomeakin kasvavasta russofobiasta. Ei hän väärässä ole, sehän näkyy konkreettisesti Nato-myönteisyyden räjähdysmäisenä kasvuna. Älykkäänä ja kokeneena politiikan kettuna hän kyllä tasan tarkkaan tietää, mitä kaikkea venäläisvastaisuuden taustalla on. Kremlin täytyy esittää omaa teatteria, vaikka sanoma ei uppoa enää muihin kuin Venäjällä niihin kansalaisraukkoihin, jotka ammentavat tietonsa pelkästään naapurimaamme valtiollisesta mediasta. Valitettavasti heitä on aivan liian monta.\nDemokratian hedelmistä nauttiva suomalainen ei millään voi ymmärtää, miten vielä vuonna 2022 rajan takana asuvat onnistutaan pitämään valheiden verkossa. Ei se aivan helppoa olekaan, koska jopa 15 vuoden vankeustuomio voi rapsahtaa, jos uskaltautuu kutsumaan Venäjän ”erikoissotilasoperaatiota” Ukrainassa invaasioksi tai hyökkäykseksi. Tuo sanktio ei koske pelkästään venäläisiä, se on ulotettu koskemaan myös ulkomaalaisia. Joutuisinkohan itsekin käräjille, jos ylittäisin itärajan?\nViimeisten kuukausien ajan olemme tottuneet siihen, että Putin ei pysty valehtelematta sanomaan edes hyvää päivää. Tästä tavasta hän poikkesi toissapäivänä pitämässään puheessa. Ennen aina viileän rauhallisesti esiintynyt entinen KGB-mies riisui naamionsa, ja maailma sai nähdä pelon sekä raivon vallassa olevan Putinin kaikessa alastomuudessaan. Kykenemättömyys itsehillintään paljasti Putinin avuttomuuden, kun hyökkäys ei suju, ja samalla Venäjän talous sakkaa kuin ilmatorjunnalta osuman saanut Antonov.\nP.S. Otsikko oli suosittu huuli 1980-luvun alussa. Aiemmin naureskeltiin Irinalle ja Tamaralle eli Pressin veljeksille.\n14.3.2022 Sota ei syty, se sytytetään\nHelmikuun 18. päivänä minusta tuli tyttövauvan isoisä, pojanpojan vaari olen ollut jo yli neljä vuotta. Olin luonnollisesti iloinen, eikä tunnettani yhtään vähentänyt se, että muistin Sauli Niinistön tulleen kolmannen poikansa isäksi suunnilleen samanikäisenä kuin itse olin pojantyttären syntyessä.\nNoin viikko tuon iloisen tapahtuman jälkeen Venäjä hyökkäsi Ukrainaan. Putin kuvitteli haukkaavansa veljesmaansa pelkkänä haarukkapalana, mutta se jäikin tiukasti Volodjan kurkkuun. Siellä se on vieläkin. Sitten sain kuvan kolmeviikkoisesta, jolla oli taistelutahtoinen ilme ja nyrkit tiukasti puolustusasennossa. Hän sopi erinomaisesti viattomaksi symboliksi, kun saimme tietoa ja kuvia Venäjän täysin tuhoamasta ukrainalaisesta lastensairaalasta. Onneksi tyttönen on täysin tietämätön julmasta maailmasta.\nPutinin barbaarinen invaasio on saanut koko Euroopan osoittamaan emotionaalisesti latautunutta solidaarisuutta Ukrainaa kohtaan. Suomessa hyökkäys on mennyt syvälle tunteisiin siksi, että jokainen maamme historiaa tunteva on kokenut Putinin käyttävän samaa pelikirjaa kuin Stalin, joka valheellisten Mainilan laukausten perusteella synnytti talvisodan. Sodat eivät syty. Ne sytytetään. Passiivin käyttökin on väärin, koska usein tiedetään tarkkaan, kuka sytyttäjä on.\nSuomi jäi sodassaan yksin taistelemaan Neuvostoliittoa vastaan. Nyt Ukraina on joutunut Venäjän karhun hampaisiin. Ainakin osittain presidentti Zelenskyin esimerkillisen toiminnan ja päättäväisen esiintymisen ansiosta Ukraina on saanut runsaasti tukea ja aseellistakin apua. Sitä Suomi ei koskaan saanut. Ruotsin kuningaskaan ei halunnut lähettää sotilaitaan tueksemme, koska se hänen mielestään olisi tehnyt Ruotsista sodan osapuolen. Moraalisesti hän oli väärässä mutta poliittisesti oikeassa.\nKun Suomessa pohdiskeltiin Ukrainan aseellista auttamista, pidin ajatusta vähintäänkin (uhka)rohkeana. Millekään muulle länsieurooppalaiselle maalle aseiden toimittaminen ei ollut yhtä riskaabeli hanke kuin Suomelle. Toivon koko sydämestäni, että emme joudu maksamaan tuosta maamme johdon moraalisesti oikeasta päätöksestä kohtuutonta hintaa. Suomihan teki itsestään sodan osapuolen, vaikka meillä ainakaan kaikki ”asiantuntijat” eivät sitä myönnä.\nUkrainan kriisin aikana moni asiaa kommentoinut on todennut, että nyt ensimmäisen kerran 80 vuoteen sota riehuu Euroopassa. Vaikka unohdettaisiinkin Neuvostoliiton ”rauhanturvajoukkojen” toiminta Unkarissa 1956 ja Tsekkoslovakiassa 1968, on kuitenkin muistettava Balkanin tapahtumat noin 30 vuotta sitten. Kyse oli Titon perinnönjaosta ja samalla Ukrainaan verrattuna verisemmästäkin sodasta Euroopassa. Mutta se on historiaa ja Ukraina on nykyisyyttä, samoin Serbian lojaalisuus Venäjälle. Toivottavasti EU:n ovi ei ole edes raollaan Serbialle.\nJuuri nyt uutiset kertoivat, että presidentti Niinistö on haastattelussaan CNN-kanavalle avannut viime perjantaina käymiään keskusteluita Putinin kanssa: Putinin tavoitteena ei ole koskaan ollutkaan Ukrainan hallituksen vaihtaminen.\nLausunto on hämmentävä siksi, että a) Niinistö kertoo ulkomaiselle kanavalle asian, jota hän ei ole kertonut omalle kansalleen. b) Hän tuli levittäneeksi Putinin propagandaa. Kas kun hän ei kertonut, että Putin kielsi Venäjän hyökänneen Ukrainaan.\nP.S. Nato-jäsenyyden suosiota mittaavat gallupit Suomessa tulittavat päivittäin vastaan niskuroivia kuin Iskanderit siellä jossakin.\n8.3.2022 Varjo Suomen yllä\nKoronakurjuutta on kestänyt jo kaksi vuotta. Tauti elää ja voi edelleen hyvin keskuudessamme. Tänä päivänä sairaalahoidossa on yli 800, mikä on enemmän kuin pitkään aikaan. Teholla olevien määrä ei sen sijaan ei ole kasvanut.\nUkrainan karmeat uutiset ovat kuitenkin syrjäyttäneet julkisuudessa terveydenhuollon asiantuntijat. Hanna (Nohynek) ja Mika (Salminen) ovat saaneet antaa tilaa kaimoilleen Mika Aaltolalle ja Hannalle Smithille. Aaltola on nyt sananmukaisesti ”päivystävä dosentti”, sillä esimerkiksi eilen hän laittoi jo aamuviideltä kymmenen tviittiä Ukrainan tilanteen vaikutuksesta Suomeen. Toivottavasti Aaltola oli aamulla väärässä, kun hän arvioi, että Venäjän sotilaallinen isku Suomeen voi tulla parin vuoden kuluessa.\nAaltola varmaan tarkoitti naapurin kostoa siitä, että Suomi on tuominnut Venäjän invaasion eli hyökkäyksen Ukrainan maaperälle, vaikka kyse on ollut vain ”rauhanturvaoperaatiosta”. Lisäraipat tulevat siitä, että Sanna Marinin hallitus on aseistanut Venäjää vastaan taistelevaa Ukrainaa. Moraaliselta kannalta Suomen päätös oli oikea mutta samalla (uhka)rohkea.\nViikko sitten Ylen ajankohtaisohjelmassa vierailivat Sanna Marin, Annika Saarikko, Riikka Purra ja Petteri Orpo. Pääaiheena oli Nato sekä siihen liittyminen. Pähkinänkuoressa käydyn keskustelun voi hyvin tiivistää niin, että kolme naista oli samalla ulkopoliittisella linjalla kuin presidenttikin. Petteri Orpo taas oli valinnut aivan oman pistoraiteen.\nKukaan naisista ei ilmoittanut omaa kantaansa Nato-jäsenyyteen, koska liittymisen ja liittymättömyyden hyödyt sekä haitat on analysoitava tarkkaan. Petteri Orpo taas oli sitä mieltä, että nyt täytyy raivata polku, jota pitkin riemumarssi jäsenyyteen toteutetaan. Orpo on kuin kilpahevonen, jolle on laitettu silmälaput estämään pollea vilkuilemasta sivuille.\nValitettavasti Petteri Orpo on valmis käyttämään Ukrainan murhenäytelmää sisäpoliittisena aseena. Tähän tarjoutuu oiva tilaisuus, koska suomalaiset ovat aina kokeneet itänaapurin vastenmieliseksi ja pelottavaksi. Nato-korttia heiluttamalla Orpo haluaa osoittaa, että hänen johtamansa puolue ei pelkää ryssää kuten muut puolueet, jotka esiintyvät rauhallisesti.\nTotuus kuitenkin on, että kaikki puolueet ovat julkisesti aivan selkein sanoin tuominneet Venäjän toimet, hyväksyneet pakotteet sekä aseavun Ukrainalle. Oppositiojohtaja Orpo haluaa muista puoluejohtajista poiketen rehennellä ja ottaa ansaitsematonta kunniaa noista päätöksistä. On hyvä muistaa, että Orpo voi mekkaloida rauhassa, koska mahdollisista seuraamuksista häntä ei voi vetää vastuuseen.\nItse asiassa on kenties väärin puhua Venäjän toimista Ukrainasta, pikemminkin on kyse Putinin sodasta omaa veljeskansaa vastaan. Tuossa taistelussa isompaa maata johtaa pieni ja pienempää suuri mies. Ukrainan presidentin esiintymisessä on teatraalisuutta, mutta hänen rohkeuttaan ei voi kyseenalaistaa. Zelesnyi on osoittanut olevansa leijona. Putin taas on kuin kolossaan pelkäävä hiiri.\nSaattaa olla, että Putin pelkää eniten omaa kansaansa ja sitä, että se irtoaa hänen otteestaan. Näin on pakko tapahtua silloin, kun venäläiset ymmärtävät, että ruplan romahdus, kauppojen tyhjät hyllyt ja maksamatta jääneet palkat ovat Putinin syy. Diktaattorin suuret ja valheelliset sanat eivät täytä nälkäisiä vatsoja.\nPutin pelkää myös Natoa, mikä saa hänet hypistelemään ydinasenappia. Hän on väheksynyt koronaa, mutta pelkää kuollakseen sairastuvansa siihen itse, siis musikoista viis. Koska en ole perehtynyt psykiatriaan enkä lääketieteeseen, en lähde spekuloimaan Putinin pahoinvointia. Keittiöpsykologillakin on kuitenkin oma käsityksensä henkilöstä, joka luo perusteettomia uhkakuvia sekä haamuja ja käy asein niiden kimppuun.\nP.S. Riikka Purra ei nyt ilkeä jankuttaa haitallisesta maahanmuutosta eikä maahanmuuttajien saamista sosiaalituista. Hän voisi lopettaa myös jankkaamisen jalkaväkimiinoista. Puolustusvoimain komentajakaan kun ei niitä kaipaa.\n5.3.2022 Eduskuntavaaleja odotellessa\nKatja Taimela ei enää asetu ehdolle eduskuntavaaleissa. Ennusmerkkejä siitä oli jo ollut ilmassa. Hän on mennyt läpi neljästi, mutta vuoden 2019 äänimäärä oli kaikkein alhaisin. Romahdus tosin tapahtui jo neljä vuotta aiemmin. Lasku selittyi pitkälti sillä, että kahdesti salolaisten ääniä oli noukkimassa myös Saku Nikkanen; Taimelan peruspotti on aina tullut kotikaupungista. Kun kolmen perättäisen kuntavaalin äänikuningatar ei vuosi sitten enää asettunut ehdolle ja jätti vielä aluevaalitkin väliin, ilmoitus luopua eduskuntapaikasta ei yllättänyt.\nTaimela ponnisti ensi yrittämällä kunnanvaltuustoon vuonna 2000 ja eduskuntaan 2007. Hänellä ei siten ollut pitkää uraa loistavasti menestyneenä kuntapoliitikkona, mutta pääsy Jukka Roosin eduskunta-avustajaksi teki hänestä kansanedustajan. Halusiko vasemmistodemari Jukka Roos avustajavalinnallaan torpata Jyrki Toivosen mahdollisuudet? Oikeistodemari Toivonen oli tuolloin ykkösnimi Salossa. Joka tapauksessa Roosilla oli loistava pelisilmä.\nKaksi ikivanhaa totuutta: Ensiksikin se, että poliitikon uran pahin kompastuskivi löytyy omasta puolueesta, joskus omasta puolueosastosta. Toiseksi se, että politiikassa etenemiseen tarvitaan sekä pyrkyä että nostetta. Nikkanen nakersi Taimelan suosiota kaksissa eduskuntavaaleissa ja ajautui konfliktiin puolueosastonsa kanssa. Vuonna 2015 hänellä oli enemmän pyrkyä kuin nostetta. Seitsemässä vuodessa Nikkanen on selättänyt penikkataudit, ja menestystä on menneet huomioiden tullut yllin kyllin. Salon Työväenyhdistys ei kilpailijoiden puutteessa voi muuta kuin nimetä Saku Nikkasen ehdokkaaksi, mutta eduskuntapaikka on vasta haave.\nMikko Lundén pääsi eduskuntaan toisella yrittämällä. Ensimmäinen kerta tyrehtyi siihen, kun kaksi paikallista ehdokasta söi toisiaan. Myös Heikki Tamminen jäi valitsematta. Vuonna 2019 perussuomalaiset olivat taktisesti paljon nokkelampia sekä paikallis- että piiritasolla: Salosta vain yksi ehdokas ja vaaliliitto KD:n kanssa. Näillä eväillä Lundén nousi eduskuntaan. Kuinka moni muistaa, että tuon vaaliliiton ensimmäinen varakansanedustaja on salolainen Pertti Vallittu. Jos vaikkapa Kike Elomaa saisi tarpeekseen ja jättäisi eduskunnan, Salolla olisi kolme kansanedustajaa.\nVaalijärjestelmämme erikoisuuksia on, että kristillisdemokraattina yli 3000 ääntä saanut Vallittu korvaisi perussuomalaisen. Hän kasvattaisi kuitenkin kokoomuksen eduskuntaryhmää, koska Vallittu heti vaalien jälkeen valitsi seuraavaksi poliittiseksi kodikseen kokoomukseen. Meillä vaalitulos lasketaan d'Hondtin menetelmällä, mutta Vallitun tapaus vaikuttaa höntiltä. Jos perussuomalaisten kannatus jäätyy 15 prosenttiin, eikä KD Varsinais-Suomessa lähde aisankannattajaksi, Lundénin kaudet voivat jäädä yhteen.\nSalon kokoomus on ollut hajalla, eikä puolueella Jouko Laxellin jälkeen ole ollut kansanedustajaa Salosta. Vaaleihin on menty kahdella ehdokkaalla tai heitetty kisaan nelosketjun mies. Eikä hyvältä näytä nytkään. Juhani Nummentalo on tehnyt jo kaksi epäonnistunutta yritystä. Hän jättänee kolmannen käyttämättä, vaikka muistissa on, että Sauli Niinistö pääsi vasta kolmannella.\nP.S. Tämä on viimeinen kolumnini Salon Seudun Sanomissa.\n1.3.2022 Niinistö antautuu\nSuomen ja Ukrainan presidenttejä yhdistää ainakin kaksi tekijää: he ovat Natoon kuulumattomien maiden päämiehiä, joilla on yli 90-prosenttinen kansansuosio. Mutta kyllähän erojakin tietysti on.\nJuuri nyt näyttää siltä, että Volodymyr Zelenskyn kannatus Ukrainassa on vakaa. Hän on jo nyt sankari, josta voi vielä tulla marttyyri. Oman presidenttimme osakkeiden pitäisi lyhyessä aikaikkunassa tarkasteltuna laskea. Niinistön ja hänen innokkaimpien kannattajiensa näkemykset Natoon liittymisestä näyttävät olevan jopa jyrkässä ristiriidassa keskenään.\nTuo perustavaa laatua oleva ristiriita realisoitui eilen. Media kirkui kolmea pääuutista: Ukrainan tilannetta, Suomen aselahjoitusta Zelenskylle ja hänen maansa hallitukselle sekä galluptulosta Natoon liittymisestä. Illalla presidentti Niinistö istui Ylellä naama mutrussa mutisemassa käsityksiään vallitsevasta tilanteesta. En ole koskaan milloinkaan kuulunut hänen ihailijoihinsa enkä ymmärtänyt hänen käsittämätöntä suosiotaan, joka vaaleissa sentään on jäänyt 20-30 prosenttiyksikköä gallupmittauksista.\nVielä eilen aamupäivällä esitin miesten kahvihetkessä reteästi, että presidentti Sauli Niinistö haluaa jättää itsestään poliittisen muistomerkin johdattamalla viimeisinä virkavuosinaan Suomen Natoon. Alun perin hän aikoi järjestää ETYK:n 50-vuotispäivät, jolloin maailman napamiehet olisivat tulleet haistelemaan Helsingin henkeä. Niinistö olisi päässyt parrasvaloihin vielä 2025 eli vuosi presidenttiytensä päättymisen jälkeen.\nNiinistön eilisen esiintymisen jälkeen jouduin peruuttamaan. Tässä suora lainaus: ”Totta kai tällainen tunnelma, että nyt olemme sitten (Natossa) täydessä suojassa, on hyvin ymmärrettävä. Sitä tietysti kannattaisi jokainen. Mutta joudumme sitten miettimään myös niitä vastavaikutuksia.” Niinistö tarkensi vielä, että vastavaikutuksilla hän tarkoitti Venäjän reaktiota. Tuollaista mielipidettä Natoon tässä ja nyt haluavat kutsuvat suomettumiseksi.\nJuuri nyt minulla on se käsitys Niinistö tulee nostamaan kätensä pystyyn antautumisensa merkiksi, mikä tarkoittaa, että hän luopuu ulkopolitiikan johtamisesta ja antaa sen kansan edustajille. Edellä oleva ei muuten ole yhdyssanavirhe, joita yritän välttää kuin ruttoa. Tähän asti Niinistö on halunnut korostaa voimakkaasti, miten perustuslain mukaan ulkopolitiikkaa johtaa presidentti. Hän on jopa väheksynyt valtioneuvoston roolia, vaikka maininta yhteistoiminnasta on kirjattu perustuslakiin. Niinpä Elina Valtonen ja muut Niinistön hännystelijät ovat kavahtaneet pääministeriä, joka kuulemma on astunut jo useasti presidentin aroiksi tiedetyille varpaille.\nSiunatuksi lopuksi vertaisin Nato-intoilijoita autoilijaan, joka tulee pikkuautollaan sivutietä ja pysähtyy kolmion taakse odottamaan pääsyä valtaväylälle. Turvallinen siirtyminen sille edellyttää, että autoilija ottaa huomioon myös vasemmalta tulevat. Muuten voi käydä niin, että 25 metrin pituinen rekka tekee hänen autostaan romuläjän ja autoilijasta itsestään muusia.\nP.S. Toivon vilpittömästi Paavo Väyryselle pikaista paranemista ahdistuksestaan.


Opinpaletti 3: elokuuta 2015\nOpinpaletin koulutuskalenteri lv. 2015 - 2016\nLue lisää! www.opinlakeus.fi\ntai selaa kalenteria Googlessa\n27.8. klo 09.00 - 15.30: Moodlepäivä\n30min - Käyttäjähallinta (Osallistujien lisääminen, avaimen määrittely, ryhmäjaot)\n30min - Asetuksien hallinta (rajoitukset, piilotukset, palautukset, raportit)\n15min - KAHVI\n30min - Ulkoisten palveluiden upottaminen kurssin sisälle (TodaysMeet, Facebook, tms)\n30min - Tehtävien ja tenttien arviointiasteikon mukauttaminen (asteikot ja kirjaimet)\n15min - Grid-kurssiformaatin aktivoiminen, määrittely ja hyödyntäminen\nMoodlerooms-palvelun esittely, Jarkko Elo, Verkko-opetuksen asiantuntija / Blackboard Inc ja Moodlerooms\nJarkko kertoo uudesta opiskelijakeskeisestä oppimiskokemuksesta. Se yhdistää työnkulut eri palveluiden välillä ja mahdollistaa yhteistyön missä ja milloin vain. Tämä laaja ja monipuolinen oppimisympäristöajattelu on käyttäjäkokemukseltaan miellyttävä ja toimiva. Se tarjoaa datan ja analytiikan sekä oppijoille että opettajille kaikissa päätelaitteissa.\nFrami F, Seinäjoki (luokka ilmoitetaan ilmoittautuneille erikseen).\nMatti Mäkelä (Sedu / Opinlakeus) sekä Riikka Muurimäki ja Kimmo Puumala (SeAMK)\nLähettänyt Oppiva Lakeus klo 9.00 Ei kommentteja:\nTunnisteet: koko päivän koulutus\n26.8. klo 15.00: Työkirjat OneNotella webinaari\nEsitellään OneNoten hyödyt. Mahdollisuus esittää kysymyksiä.\nKati Tiainen (Microsoft) tai Minna Haasio (Opinlakeus)\nUUTTA! Etkö päässyt mukaan tähän koulutukseen? Ei hätää!\nKLIKKAA TÄSTÄ & Katso webinaari tallenteen muodossa! (vaatii Moodle-tunnuksen)\nLähettänyt Oppiva Lakeus klo 5.40 Ei kommentteja:\n18, 19. ja 25.8: Verkkokurssin suunnittelu -koulutussarja\nVerkkokurssin suunnittelu –koulutussarja on kolmesta koulutusiltapäivästä koostuva kokonaisuus, joiden ensimmäinen ja viimeinen päivä järjestetään lähiopetuksena Seinäjoen ammattikorkeakoululla / Frami F:ssä ja keskimmäinen tilaisuus webinaarin muodossa. Ilmoittautuminen edellyttää osallistumisen koulutuksen jokaiseen päivään:\n1. päivä: 18.8. klo 12-15 / FramiF\n2. päivä: 19.8. klo 12-15 / connect.epedu.fi/opinpaletti\n3. päivä: 25.8. klo 12-15 / FramiF\nDay1, 18.8. (FramiF409)\nVALMISTELUT:Osallistujat valitsevat ennen ensimmäistä koulutustilaisuutta opintojakson, jonka haluavat monimuotoistaa.\nMahdolliset olemassa olevat materiaalit voi ottaa mukaan.\nklo 12:00 - Tervetuloa, esittäytymiset, mainospala syksyn tulevista koulutuksista\nklo 12:30 - Verkko-opetuksen pedagogiikan esittely\nklo 13:15 - Kahvi (omakustanteinen)\nklo 13:30 - Opettajat opiskelijan roolissa (Kotipesänä esivalmisteltu Moodle-kurssi)\nklo 14:45 - Päivän yhteenveto ja ohjeistus seuraavan päivän webinaarista\nklo 15:00 - Lopetus\nAdobe Connect -ohje jakoon ja keskustelualueen aktivoiminen moodlessa.\nDay2, 19.8. (Webinaari)\nklo 12:00 - Liittyminen AC:iin. Nopea kertaus eilisestä koulutuksesta, webinaarin ohjeistus\nklo 12:30 - Ryhmäjaot\nklo 12:45 - Ryhmätyöskentely. Jokainen esittelee oman kurssinsa ja kommentoi toisten ryhmäläisten töitä (PMI) (Breakout Rooms -toiminto AC:ssa). Matti ja Kimmo kiertää ryhmätyötiloja.\nklo 13:15 - Tauko\nklo 13:30 - Ryhmätyöskentely jatkuu\nklo 14:00 - Kurssipohjat jakoon niitä tarvitseville & Oman kurssin tuotanto alkaa. Osallistujat voivat varata konsultaatiota Matilta ja Kimmolta.\nOhjaajien palaute moodlessa (ehdotetaan välineitä/työkaluja osallistujan kurssisuunnitelman pohjalta)\nDay3, 25.8. (FramiF409)\nklo 12:00 - Ohjattu verkkokurssin suunnittelutilaisuus, workshop\nklo 13:30 - Verkkokurssien esittelyt, keskustelua, palautetta ja yhteenveto\nKaksi päivää Frami F, Seinäjoki (luokka ilmoitetaan ilmoittautuneille erikseen). Sisältää myös yhden päivän webinaarimuotoista työskentelyä.\nLähettänyt Oppiva Lakeus klo 12.00 Ei kommentteja:\n12.8. klo 15.00: Kyvyt.fi esittely\nEsitellään Kyvyt.fi palvelu. Mahdollisuus esittää kysymyksiä.\nKatri Wikström ja Eric Rousselle\nLähettänyt Oppiva Lakeus klo 15.00 1 kommentti:\nUudempia koulutuksia Aiempia koulutuksia Blogin etusivu\n18, 19. ja 25.8: Verkkokurssin suunnittelu -koulut...\nEtsi koulutusta sen tyypin mukaan\naloita tästä (2)\nerityisryhmille tarkoitettu koulutus (4)\nkoko päivän koulutus (6)\nopinto- / aineryhmäkohtainen koulutus (1)\nspecial koulutus! (5)\nPikalinkit blogissa / muualle\nLukuvuoden kaikki koulutukset\nOpinpaletti Google-kalenterissa (HUOM! Aukeaa tämän sivun päälle)\nMiten lisään kalenterin Outlookiin? (OHJE aukeaa tämän sivun päälle)\nVirtuaalivalmentajan blogi (ohessa viimeisin postaus)\nVirtuaalivalmentajakin siirtyi digioppimista lakeudella -blogiin - digioppimista.blogspot.fi Digioppimista Lakeudella kokoaa pohjalaiset digitalistiopettajat yhteen. Näitä opettajia yhdistää kiinnostus integroida teknologi...\nTilaa tieto uudesta sisällöstä sähköpostiisi (feedburner)\nBlogin toteutus: Oskar & Osma -hanke (Sedu ja Opinlakeus-oppilaitosverkosto). Teema: Mieletön malli. Sisällön tarjoaa Blogger.


Villaa ja lankaa: elokuuta 2014\nIlolla ja jännityksellä ilmoitan, että verkkokauppani on nyt avattu! =) Verkkokauppaani pääsee osoitteella villaajalankaa.suomalainenverkkokauppa.fi ja myös tuota sivun laidassa olevaa "nappia" klikkaamalla.\nTervetuloa tutustumaan! =)\nLähettänyt Reija klo 23:34 8 kommenttia:\nLämpimästi tervetuloa blogini lukijaksi Tiia N!\nNyt se on sitten ihan oikeasti totta! Nimittäin kaupparekisterissä oleva toiminimeni. =D\nEdellisellä kerralla kirjoittelinkin, että toiminimen rekisteröintiin tuli nimen takia pieni viivytys.\nKun reilu vuosi sitten aloin pitämään tätä blogia, blogille piti tietenkin keksiä nimi. Kaikenlaiset nimien keksimiset ovat olleen minulle aina jostain syystä hankalia. Niinpä mietin vain sitä, mistä aiheesta blogiani tulisin pitämään, ja jostain kummasti putkahti mieleeni sanat villaa ja lankaa. =) Ja siinä se sitten olikin. Kutakuinkin yhtä kauan kun olen tehnyt tuotteita myyntiin, olen myös pitänyt tätä blogia, joten tuotteiden myynti ja villaa ja lankaa alkoivat kuulua ajatuksissani vahvasti yhteen. Toisaalta myös myymissäni tuotteissa on ollut mukana lappunen, jossa tämän blogin osoite on ollut. Niinpä halusin nuo sanat myös toiminimeeni.\nLuin kyllä ohjeistusta siitä, millainen toiminimen pitää olla, mutta siitäkään huolimatta en ymmärtänyt, että Villaa ja Lankaa ei yksistään ole riittävä. Ajattelin vain tiukasti, että sanat eivät ole verbejä eivätkä adjektiiveja. No, hakemus tuli sitten takaisin korjauskehoituksen kera. Yhden viikonlopun tiiviisti mietin, mitä tuohon Villaan ja Lankaan lisäisin. Se olikin yllättävän vaikeaa! Miettimiseen osallistui myös perheeni, josta suuri kiitos heille! <3 Edelleen halusin, että Villaa ja Lankaa pysyy mukana, ja että nimi olisi jotenkin "minua", ja tästä syystä esimerkiksi englanninkieliset lisäsanat eivät tuntuneet hyviltä vaihtoehdoilta. Olen sitäpaitsi niin totaalisen surkea englannissa, että tuskin olisin osannut nimeä kunnolla lausuakaan. =D Jostain tuli sitten mieleen tuo Käsityöpaja. Aluksi siitä tuli mieleeni jokin Korvatunturin tapainen, mutta kun enemmän mietin, totesin sen kuvaavan tätä minun juttuani aika hyvin: Paja voi olla miten pieni vain, ja se voi olla missä vain: Kotona työpöydän ääressä tai mökin pihamaalla! Niinpä uudet paperit kaupparekisteriin! Tosin, varmistin läpimenoa vielä lisäämällä tällä kertaa ne kaksi muutakin vaihtoehtoa, mutta onneksi tuo eka meni läpi! Keskiviikkona töistä tullessani menin taas hetikohta koneelle, ja sieltä sitten löysin kaupparekisteristä tiedon, että nimi on rekisteröity! Täytyy sanoa, että tunne oli ja on yhä aika erikoinen! Sellainen innostuksen ja jännityksen sekoitus, josta löytyy myös epävarmuutta ja hulluutta. =D\nTosi kiitollinen olen siitä kannustuksen määrästä, mitä tähän toiminimen perustamisen liittyen olen saanut, niin perheeltäni ja ystäviltäni kuin teiltä täältä blogin kautta. Lämmin kiitos siitä! <3\nNyt onkin sitten puuhaa riittänyt. Viime päivät ovat sujuneet suunnilleen tähän tapaan: Herätys klo 6.30, sitten aamuhommat ja töihin. Töistä kotiin päin klo 17 jälkeen, ja ilta onkin kulunut verkkokauppaan liittyvissä jutuissa: Kuvaamista, kuvien muokkausta, tuotetietojen näpyttelyä, toimitusehtojen ym. sanamuotojen sorvaamista jne... Ja ennen kaikkea sitä verkkokaupan käytön opettelua! Niin ja onhan niitä kotitöitä ym. arkipäivän asioitakin pitänyt siinä sivussa vähän tehdä. =) Nukkumaanmenoaikaa en kehtaa tänne kirjoittaakaan. ;) Mutta niin se vain kummasti menee, että väsymys väistyy mielekkään puuhan tieltä. =)\nYksi asia, mikä tässä jutussa minua kiinnostaa, on uusien asioiden opettelu. Sitä on nyt tällä hetkellä eritoten tämä verkkokaupan teko. Toki tästä blogin pitämisestä on kertynyt taitoja, ja myös varsinaisten töideni puolesta puuhailen myös yhdenlaisten nettisivujen päivityksen kanssa, joten molemmista on varmasti apua myös tämän verkkokaupan teossa. Tällä hetkellä tilanne on se, että kutakuinkin kaikki tuotteet ovat kuvattuina, ja suurin osa niistä on jo verkkokaupassa. Kunhan saan sinne vielä loputkin, ja viimeisetkin tekstit ja tarkistukset tehtyä, on verkkokauppa toivottavasti valmis avattavaksi. Kun se aika koittaa, ilmoittelen siitä täällä hetimmiten!\nLähettänyt Reija klo 00:22 4 kommenttia:\nLämpimästi toivotan sinut tervetulleeksi blogini lukijaksi Susanna!\nLomien jälkeen tuntuu käyvän aina niin, että ajan kulku yllättää. Pääsen töistä yleensä viiden jälkeen, ja toimeksi saa pistää heti kotiin tultuaan, jos meinaa jotain saada tehtyä. Toisaalta myös aina lomien jälkeen uuden alkaessa taitaa työntekokin vaatia normaalia enemmän puhtia, joten alas istumisessa on aina se vaara, että kestää hetki saada itsensä taas toimimaan. Mutta kyllä tähän arkeen taas tottuu, kun kunnolla vauhtiin päästään. =) Tässä siis tuli taas se perinteinen "meriselitys" blogin hitaaseen päivitysvauhtiin. =)\nReilu vuosi sitten tein ihanalle työparilleni lahjaksi huovutetun kissan. Siitä sitten onkin poikinut useampikin tilaus, ja yhden sain taas valmiiksi eilen. Kävi vaan niin, että kun hätäpikaa kissaa aamulla kuvasin, sateisen aamun valjetessa ennen töihin lähtöä, niin kuvia nyt tutkaillessani huomasin, että ainoat jotenkuten onnistuneet kuvat tulivat kissan päästä. =D\nNäitä kissoja on täällä blogissa ollut aiemminkin, mutta jotta kokonaisuus tässäkin jutussa hahmottuisi, niin tässä "korvaukseksi" "kokovartalokuva" aiemmin huovutetusta kissasta.\nKissa on siis sen kokoinen, että kissan sisälle mahtuu 3/4 litran kokoinen pullo, joten kissaa voi käyttää myös kattauksessa.\nNämä kissat ovat yksi hyvä esimerkki siitä, että koskaan ei tule kahta samanlaista työtä. Tietenkin nämä kissat on kaikki tehty niin, että aikaa kissojen huovuttamisen välillä on ollut jonkinaikaa, ja malli on aina tullut ns. "omasta päästä", koska edellistä kissaa ei ole ollut vieressä mallina. Mutta vaikka olisin tehnyt näitä peräjälkeen, olen varma, että oman näköisiää olisivat kaikki olleet.\nTässä kollaasissa kuvat kolmesta eri kissasta, ja vaikka kaikki ovat vähän samannäkoisiä, niin silti aivan erinäköisiä.\nSen verran vielä kuulumisia toiminimen perustamiseen liittyen, että asiaan on tullut pieni viivytys, koska jouduin tekemään vielä korjauksia hakemaani toiminimeen, kun en ollut osannut tulkita nimeen liittyviä ohjeita aivan oikein. Nyt korjauspaperit on lähetetty, ja toivon, että saisin hyväksyvän vastauksen piakkoin... Sitten pääsisin toden teolla mm. suunnittelemani pienimuotoisen verkkokaupankin tekoon. Siihen asti, jos löydät blogistani jotain mielenkiintoista, voit laittaa sähköpostia osoitteeseen villaajalankaa(at)gmail.com.\nMuistattehan myös vielä blogissani käynnissä olevan villaisen haasteen! Toivottavasti vielä joku innostuisi lähtemään mukaan! Rimaa ei todellakaan kannata pitää tähän haasteeseen osallistumisessa liian korkealla, kaikenlaiset selitykset villan esiintymisestä haastetyössä joko materiaalina tai muulla tavoin hyväksytään varmasti! ;)\nLähettänyt Reija klo 20:11 8 kommenttia:\nKesälomat on tältä kesältä pidetty, ja maanantaina oli aika taas palata takaisin töiden pariin. Tokihan loma on aina lomaa, mutta kuulun siihen onnelliseen porukkaan, joka kokee työnsä mielekkääksi ja lomalta töihin paluun mukavaksi.\nJotenkin ihmeellisesti sitä mieltää niin, että kun kesäloma on pidetty ja koulut alkavat, alkaa olla syksy, vaikka syksystä ei vielä ole tietoakaan. Syksyyn taas kuuluu sadonkorjuu. Sitä odotellessa tässä virtuaalisesti maistiaisiksi huopaomenoita =)\nNäitäkin neulahuovutettuja omenoita tikuttaessa pääsee leikittelemään ihanilla villan väreillä!\nSuosittuimpien huopahelmikaulakorujen joukkoon vaikuttaa selvästi kuuluvan aiemmin blogissani esitelty ruskea simpukankuoripalahelmiä ja huopahelmiä sisältävä kaulakoru. Tässä nyt samanlainen kaulakoru, samoista materiaaleista, tumman harmaana versiona.\nTaas on tavarat pakattuna, ja huomisaamuna olisi tarkoitus suunnata Kankaanpään lauantaitorille. Paikka on minulle uusi, ja mielenkiinnolla odottelen, millaiselta Kankaanpään torielämä näyttää. Kuulemani mukaan siellä ainakin on oikein mukava tunnelma! Mutta täytyy myöntää, että kun tänään töistä tullessani ajattelin tavaroiden pakkaamista, iski hetkellinen laiskuus ja väsymys. Lienee ehkä syynä juurikin se ensimmäinen työviikko ja rytmin muuttaminen arkikuvioihin. Pikku päikkärit oli siis pakko ottaa, mutta sitten kun hommaan tartuin, olin taas hetkessä intoa täynnä. =) \nLähettänyt Reija klo 23:20 6 kommenttia:


desibeli.net - 15.08.2019: Sinkut II - Elokuu 2019\nAino & Miihkaili: Fireworks\nLänsiafrikkalaisesta rytmiikasta innostuneen kanteleensoittaja Aino Ruotasen ja taiturimaisen kitaristi Miihkaili Jaatisen muodostama Aino & Miihkaili -duo sijoittuu musiikkigenrejen ruudukolla eittämättä ’jotain muuta’ lohkoon. Fireworks-kappale enteilee tulevaa pitkäsoittoa, jonka synnyinhistoria ulottuu aina vuoteen 2017 saakka.\nSinkulla kaksikon runsas keikkakokemus kuuluu varmoina otteina ja rullaavana keveytenä, joka saa pienin askelin etenevän, unenomaisen ja raukean kappaleen aukenemaan kuin päivänvaloon hitaasti tottuvan eksoottisen kukan. Biisin vaikeasti määriteltävät elementit, vastakohdat ja kulmat parsivat yhteen verkon, jossa naksuttava, oletettavasti loopeilla luotu rytmi, erilaiset kielisoittimet sekä kaiken tämän yllä leijuvat vokaalit maalailevat rahdun jazzahtavaa laajakangasta. Harvoin sitä jää näin hämilleen kuin nyt, ja hyvällä tavalla siis.\nAtom Works: Perennial’s Prince\nAtom Works jäi kerrasta mieleen, kun bändin The Brothers Thirst -sinkku laskeutui kammiooni kesän kuumimpien helteiden aikaan. Helsinkiläisen progemetalliviisikon uusi siivu tulevalta The Spice of Life -albumilta vain syventää Lähi-Idän ja sen takaa löytyvien, entistäkin eksoottisempien kulttuurien vaikutusta.\nSeitsemänminuuttinen sinkku on kuin Dream Theaterin ja King Crimsonin johtama luokkaretki musiikin historiaan. Kulkuvälineenähän toimii tietysti lentävä matto, tai kenties Frank Herbertin Dyyni-kirjoista tutut hiekkamadot. Biisi soi metallisena, raskaana ja kulmikkaana, vokalistin kertoessa Peshawarista käynnistyvää sukutarinaa. Tuleva albumihan on selkeästi yksi suuri teos, mutta tämäkin lohko voidaan nauttia irrallaan muista, jos nyt paikat ja nimet hieman hämmentävätkin tarinaan tutustumatonta. Ei tarttuvuudessaan aivan ensimmäisen sinkun veroinen numero, mutta laajentaa selvästi bändistä muodostuvaa kuvaa.\nAutiomaa: Näinä päivinä\nSuomalaisen countryn rokimmalle puolelle hiljalleen hivuttautunut Autiomaa julkaisee elokuun lopulla neljännen pitkäsoittonsa. Tulevaa albumia pohjusti jo keskikesällä ilmestynyt Kaikki on aivan hyvin -sinkku, joka saa nyt rinnalleen hieman toisenlaisen sisaruksen.\nUudella sinkulla rokki ja garagen kiihko ovatkin saaneet tehdä tilaa iskelmällisemmälle ja rauhallisemmalle muodolle, kun päivien kulkua, henkeä ja tasoja pohditaan kauniiden sanakäänteiden kautta. Ajan armoton kuluminen on tietysti melankoliaan taipuvaisen kansamme äidinmaitoa, mutta Autiomaa onnistuu lantraamaan amerikkalaista soundia ja suomalaista kaihoa optimia lähentelevällä suhteella. Tuore sinkku soittaakin taatusti kaikkien heidän sydämiä, jotka ovat koskaan tunteneet pienintäkään lukkarinrakkautta Topi Sorsakosken, Viikatteen ja Baddingin surusteluihin. Siihen kun lisätään vielä kaukaisten preerioiden ahavoittavaa tuulta ja lähestyvän kaamoksen varjoa, niin ollaankin jo lähellä oleellisinta.\nBlackstar Halo: The King\nBlackstar Halo on melodista, raskasta ja modernia metallia poikkeuksellisen mausteisena seoksena tarjoileva orkesteri. Bändin ensimmäinen albumi ilmestyi vuosikymmenen alussa ja pienjulkaisujen historia ulottuu aina vuosituhannen alkuun saakka. Tarina ei kerro miksi toista pitkäsoittoa on saatu odotella näin pitkään, mutta kiekon pitäisi joka tapauksessa ehtiä kauppoihin ennen vuosikymmenen vaihdosta.\nThe King on jykevä ja raskas, mutta silti myös joustava ja jopa melodinen möhkäle, josta oli aluksi haastavaa saada kunnon otetta. Poljento kun tuo toisinaan mieleen Rammsteinin ja toisinaan taas Sentencedin, mutta itse kipale ei kuulu kumpaankaan universumiin. Kuninkaan myrkky vaikuttikin rahdun hitaammin ja muutaman pyöräytyksen jälkeen raskasmetalliset ja kulmikkaat palaset loksahtivat kuin itsestään paikoilleen. Ääripäitä yhdistellään, valeuutisaikaan otetaan kantaa ja muistutetaan, että omiakin aivoja saa käyttää.\nBlock Buster: Out in The City\nKuopiolainen Block Buster teki pari kuukautta sitten Move-sinkullaan selväksi sen, että kasarinmakuinen hard rock on se tyyleistä rakkain. Tällä erää tosin bändi kertoo soittavansa synthwave-biisin rokkibändin tapaan, eli yhteydet menneeseen ne vain vahvistuvat ja muuttuvat aiempaa värikkäämmiksi.\nEikä siinä mitään, sillä syyskuussa julkaistavan debyyttialbumi Losing Gravityn avausraita Out in The City on silkkaa dynamiittia. Melodia edellä menevässä siivussa maalaillaan synkkiä mutta samaan aikaan neonvärisiä kuvia kaupungista, jossa elo ei ole sireenien ja sateen seassa ongelmatonta. Joku voisi jopa sanoa, että nyt ollaan Blade Runnerin naapurustossa. Nopeasti päähän tarttuva kertosäe, kantava melodia ja riittävän karsittu toteutus, sekä tämän päivän soundeilla silattu pinta. Uskallan väittää että tässä on voittavan kaavan palaset kasassa.\nDestiny Ocean: Pope\nDestiny Ocean hard rokkasi ja rollasi viimevuotisella Peace, Love & Heavy Metal -debyyttialbumillaan niin, että hyvä kun ovenkarmit riittivät leveydessä. Kimalteisen ja megakokoisen musiikin riemukulku jatkuu myös uudella sinkulla, joka enteilee jo ensi vuonna ilmestyvää John Quijote -albumia.\nAloitetaan positiivisista asioista: kertosäe on iso, todella iso, suorastaan valtava – mutta silti kakku ei lässähdä liiallisesta kohotuksesta. Soundit ovat kohdallaan ja etenkin vokaalit sekä kitara vievät paavia kohti musiikkitaivaiden portteja. Ensimmäinen vajaa minuutti kuluu vielä lähinnä massaa keräillessä, kunnes efektipaukut räjäyttävät bändin kiertoradalle. Raketista ei löydy kuitenkaan toista vaihetta, joka nostaisi biisin seuraavalle tasolle, vaikka väliosassa jo hiukan kutitellaan mahdollisuuksien kamanoita. Sävellyskynä on jo kelpo terässä, mutta rohkeampi sovitus ja pari ideaa boksin ulkopuolelta olisivat tehneet kummia lopputulemalle.\nDimma: Let Love Overflow\nMonen mielestä kaikki mahdollinen ja mahdoton on jo ehditty keksiä musiikinkin saralla, mutta vanhoja palasia yhdistelemällä aukenee aina uusia ja erilaisia mahdollisuuksia sekä reittejä. Tämän loputtoman variaatioiden valtatien olemassaoloa alleviivasi myös Dimma keskikesän helteiden aikaan ilmestyneellä Into the Wasteland -sinkullaan.\nEdeltäjänsä tavoin myös Let Love Overflow nojaa vahvasti 70-luvun progerockin ja länsimaisen folkin graniittiseen kivijalkaan, mutta samoista lähtöpisteistä huolimatta uusi biisi kuulostaa raikkaan erilaiselta, keveältä ja aiemmin kuulemattomalta Dimman puolelta. Rakkaus saa siis virrata ja tämä lempi hehkuu kuin auringonpaiste iholla, lämmittäen luut ytimiään myöden. Rytmiryhmä leipoo pohjalle groovaavan kakun jota vokaalit, sähkökitara, viulu ja harmillisen taakse jäävät taustalaulut koristelevat. Kuusi ja puoli minuuttia on sinkkubiisille melkoinen mitta, mutta Dimman kippuraisen folkrockin kainalossa aika kuluu kuin rakkauden yläpilvistössä – eli kuin yhdessä hujauksessa.\nDö: Cosmic Communion\nKyllä hymy levisi naamataululle, kun Dön uusi sinkku osui kohdalle. Döömernautit lupailivat jo pari vuotta sitten Desibeli.netin haastattelussa julkaisevansa uutta materiaalia, mikäli maailma ei ehtisi loppua ennen sitä. Ja onneksi pallomme jatkaa yhä radallaan, sillä kahden biisin mittainen Astral Death/Birth EP oli lempeän musertava ja luita ruhjova annos stonerin, metallin, doomin ja psykedeelisen sludgen rautaisannos.\nPlus kuusiminuuttinen Cosmic Communition istuu pään päälle jättimäisen peikon tavoin, ja syyskuun lopussa ilmestyvä Astral Death Cult tulee tämän näytteen perusteella olemaan melkoinen pitkäsoitto. Sinkun tekstit jättävät ihmiskunnasta kumpuavan ahdistuksen poloisen planeettamme pinnalle, sillä nyt trio julistaa avaruudellista yhteyttä ja luonnonvoimien edessä kumartumista. Me kaikki olemme kuolleiden tähtien pölystä muodostuneita ihmeitä, joiden kuuluisi lähteä loputtomalle retkelle tähtitarhojen taa itsensä löytämiseksi. Astraalisiakin asioita voidaan siis välittää raskaimpien ainesosien avulla.\nEi Kiinnosta: Hong Bong\nEi Kiinnosta on osoittanut omalla esimerkillään, että bambuhuilukin voi toimia punkrockissa. Huonepalvelu-albumilta lohkaistulla tuoreella sinkulla ei taideta kuitenkaan kuulla huiluja, djembeä tai mitään muitakaan näissä yhteyksissä harvinaisempia soittimia, mutta menoa ja metakkaa piisaa silti vaikka muille jakaa.\nKeväinen Lotossa kaikki väärin -sinkku ei oikein löytänyt perusideaansa, eikä Hong Bongkaan auennut aluksi kovin auliisti. Alle kolmeen minuuttiin puristettu rockpunkmetalli kolistelu pöräytti kyllä ilmoille idioottivarman kertosäkeen, mutta vasta toiston kautta kipaleen muutkin osaset heräsivät eloon. Kolhuinen soolo-osuuden kaltainen puoliminuuttinen istuu paikalleen kuin ruosteinen Mosse romiksen pihaan ja samaa kulahtanutta glamouria huokuvat myös rahdun lakonisesti huudetut lyriikat. Mutta siitähän tässä taitaa olla nimenomaan kyse, eli sektorilla ollaan. Pitkäsoiton luvattua C-kasetti -kopiota odotellessa.\nKynnet on tähän mennessä ollut studiossa pitkälti sama asia kuin Teemu Tanner, eivätkä asiat ole tainneet muuttua tuosta miksikään sitten reilun parin vuoden takaisen Kynnet… menee poks! -kasetin. Tuore kipale pohjustaa syyskuussa ilmestyvää seiskatuumaista, ja onhan tässä välissä ehtinyt ilmestyä jo pari pitkäsoittoakin, sekä muutama muu pienjulkaisu.\nVuoden 2019 Kynnet on edelleen kieltämättä rock, mutta ei enää niin boogie kuin muutama vuosi sitten. Sutjakkaasti juokseva poprokkis putkuttaa yhä 70-lukulaisella otteella, mutta etenkin kitarasoundissa modernimmat ja ajattomammat palaset saavat Kynnet kuulostamaan enemmän itseltään. Suomenkieliset lyriikat toistavat tuttuja rock-runouden kuvioita, mutta klisheisiin ei edelleenkään sorruta, joten jään mielenkiinnolla odottamaan tulevaa seiskatuumaista – ja sitä seuraavia lukuja.\nMeri-Maaria: Isoäidin päiväkirja\nAlkujaan Meri-Maaria kuvitteli tekevänsä muille lauluja, mutta Tapiolan kuoron ja musiikkilukion kasvatti päätyikin lopulta esittämään kappaleensa itse. Kohtalon järjestämiä käänteitä täytyy pitää onnekkaina, sillä ainakin tämän sinkun perusteella laulaja-lauluntekijä on juuri oikea henkilö esittämään materiaalinsa.\nIsoäidin päiväkirja -kappale on muodoltaan ja äänimaailmaltaan kieltämättä miltei demomainen, kahteen ja puoleen minuuttiin puristunut tarina, mutta silottelematon ja paljas muoto palvelevat ainakin tämän kyseisen biisin tarkoituksia. Kappale kertoo nimensä mukaisesti menneistä ajoista, tässä tapauksessa jatkosodan myllerryksistä, jossa sattuma poimi toiset ja lukemattomat elämät saivat uuden suunnan. Mennyttä ei voi muuttaa, mutta vaihtoehtoja voi silti toisinaan pohtia. Aikojen taakse kurottuvassa kappaleessa yhdistyvät perinteinen laulelma ja huippumoderni hip-hop pop. Toisiaan vauhdittavat myös akustiset soittimet sekä elektroniset biitit, lopputuleman ollessa piristävän persoonallisen ja erilaisen.\nPhoenix Titan: Torment of Vanity\nKomealta kalskahtavan nimen itselleen kasteessa saanut Phoenix Titan on hyvinkääläinen orkesteri, joka on ollut toiminnassa vuodesta 2014 lähtien. Ryhmän debyyttialbumi Avatar of Fire julkaistaan syyskuun lopulla ja kiekolta lohkaistu Torment of Vanity -sinkku on ymmärtääkseni yhteen ensimmäinen virallinen julkaisu.\nMelodista ja jykevää metallia soittava Phoenix Titan luottaa genren tuttuihin ja turvallisiin ratkaisuihin, mutta silti nopeahkosti etenevässä siivussa on myös riittämiin tämän päivän otetta. Eihän siivu mitään ultranopeaa mättöä ole, mutta ryhmä pysyy silti käsivarrenmitan päässä valtavirtametallista ja onnistuu kuulostamaan siinä samalla ilahduttavan persoonalliselta. Vokalistin ääni on genren oppien mukaisesti väkevä, laulumelodia kantaa vaivatta ja kun koskettimiakaan ei kuulla, saavat kitarat kirmata vapaasti melodioiden ja riffien välillä. Hatunnosto myös tuotantopuolella häärineelle Aksu Hanttulle, jonka käsissä soundipakka on nivoutunut tiiviiksi.\nRiESA: Hullut hurtat\nMetallia, punkkia ja kauhua yhdistelevä RiESA iski kipakasti korvan juuren alkukesästä, kun Pahasta-sinkku hyppäsi multaisena ja verisenä yllättäen syliin. Hullut hurtat jatkaa syksyllä julkaistavan EP:n pohjustamista ja vokalisti-basisti Matias Molli, kitaristi Peetu Olli sekä rumpupatterin takaa löytyvä Kuja-Kolli saavatkin aikaiseksi jälleen melkoisen möykän.\nMiltei viisiminuuttiseksi venytetty Hullut hurtat ei kylläkään jaksa ravata aivan loppuun saakka, mutta ensimmäiset kolme minuuttia ovat kiistatta yhtä tappoa. Matiaksen tapa sylkeä teksti hampaidensa välistä on hieman sukua Läjä Äijälälle, mikä lasketaan tässä yhteydessä vain positiiviseksi asiaksi. Lyriikoiden ’värikkyyttä’ korostavat myös huutokuoro-osuudet, joiden hurmeisuus ja hirtehisyys ovat sysimustaa tehostusta. Biisin metallisuus tuo muassaan raskauden, mutta asenteeltaan siivu on silkkaa punkkia ja 70-luvun roiseja kauhulehtiä, joissa maanalaiset voimat ja veri olivat päärooleissa.\nSana: Pelkkää noppapelii\nSana on aiemmin käynyt tutuksi lähinnä rap-musiikin saralla, mutta mikäänhän ei ole tunnetusti pysyvää etenkään musiikin ihmeellisessä maailmassa. Aiemmin popduo R.A.E.:ssa vaikuttanut Emilia Ex antaa myös vetoapua Pelkkää noppapelii -sinkulla, jolla ei kuulla siis sanaakaan räppiä.\nUusi kappale onkin mitä puhtain ja suorin rakkauslaulu, joka on syntynyt vanhalla ja luotettavalla pop-kaavalla, mutta tässä yhteydessä sopii muistaa, että muoto on yksi asia ja viesti toinen. Pelkkää noppapelii pohtii rakkauden ruletin arvaamattomuutta, kun liian monta kertaa ihmissuhteisiin pettynyt kertoja huomaa löytäneensä sen ainoan oikean. Vai voiko kukaan meistä sanoa olevansa ’se oikee’? Näitä asioita on pyöritelty aikojen alusta saakka, eikä Sanan kirpeän melankolinen ja rauhallinen laulu lähde saarnaamaan totuuksiaan ja viisauksiaan, vaan toteaa ainoastaan kaiken määräävän sattuman voiman.\nShiraz Lane: Do You\nMelodista ja härskin tarttuvaa hard rockia soittava Shiraz Lane on jo useamman vuoden ajan ollut lähellä lopullista läpimurtoa. Pyöräytettyään kaksi albumillista Frontiers Musicin leirissä päätti bändi suunnata uusille vesille, joten Do You -sinkku on useammallakin tavalla uuden alku. Tammikuuksi lupaillaan uutta EP:tä, joka on samalla seuraavan albumikokonaisuuden ensimmäinen osa.\nJa kyllähän tässä on nyt aistittavissa sellaista otetta ja menoa, että Shiraz Lanen nimi tullaan tulevaisuudessa kirjoittamaan ainakin paria astetta isommilla fonteilla erilaisiin julisteisiin. Do You seuraa 80-lukulaisen hard rockin päälinjoja, mutta ei juutu soundeillaan tai ratkaisuillaan menneeseen, vaikka tarttuva kertosäe, kipakka kitarasoolo ja taustahuudot osoittavatkin kiistatta suuntaansa. Kutsuisinkin biisiä paikoin jopa moderniksi vedoksi, jossa mennyt, nykyinen ja jopa tuleva yhtyvät lupaavin tavoin. Aivan selvästi sinkkunipun nopeimmin tarttuvaa laitaa, joten myrskyvaroitus on annettu.\nSomehow Jo: Mad Town\nTamperelainen Somehow Jo on julkaisemassa marraskuun jälkimmäisellä puoliskolla toisen albuminsa, jolla bändin kimurantti ja kurvikas rockmetalli tulee kuuleman mukaan jalostumaan entisestään. Ryhmän tavoitteena on kuulostaa ennen kaikkea ei-suomalaiselta, joten suomirockin ja kaihoiskelmän aaltoja ei Mad Townissakaan kuulla.\nKansainvälisyys onkin uran kannalta ajateltuna viisaasti asetettu tähtäin, eikä jo monessa mukana olleen tuottajavelho Saku Moilasen liittyminen taustajoukkoon ole taatusti ainakaan heikentänyt menestymisen mahdollisuuksia. Mad Town hiveleekin juuri soundiensa puolesta korvia, kun monikerroksinen mutta silti riittävän keveä proge/alternative metallikakku lähtee kohoamaan kohti avaria taivaita. Erilaisuuden tavoittelu voi joskus kaatua tarpeettoman säntäilyn puolelle, mutta Somehow Jo’lla tuntuu olevan vahva visio siitä, mihin bändi haluaa päätyä – eikä sateenkaaren päässä kimmalla ainakaan savolainen tanssilava.\nThe Grammers: If There’s Love Enough\nKaksikymppisiään viettävä The Grammers on löytänyt arkistojen kätköistä tällä kertaa kolmannen pitkäsoittonsa aikaisen pikkuhelmen. Ryhmähän on julkaissut pitkin vuotta näitä ’arkistojen löytöjä’ -sinkkuja, joista kasataan lopulta jouluksi kokoelma ja pari naksausta kevyempi If There’s Love Enough tuo mukavasti esille bändin yhden puolen.\nRouhealla kitaralla käynnistyvä siivu lähtee heti ensimmäisen puoliminuuttisen aikana rakentelemaan tarinaa, jossa jäädään kaipaamaan rakkauden nostovoimaa. Kertoja kääntyy jopa korkeampien voimien puoleen etsiessään ratkaisua tilanteeseen, johon avaimet löytyvät ehkä sittenkin sieltä oman rintakehän vasemmalta puolelta. Laulumelodia ja taustalle upotetut jee-jeet toimivat, samoin orkesterin eturiviin itsensä paukuttava rumpali, joka antaa biisille kunnon selkärangan. Pinnat myös siitä, ettei kitaroita ole lähdetty tarpeettomasti ällösokeroimaan. Jo kuudennen kerran tänä vuonna The Grammers osoittaa, että ’ylijäämistä’ saa kasattua kokoelman, jolla ei ole ainuttakaan turhaa raitaa – tai siltä ainakin nyt näyttää. Jouluunhan on toki vielä aikaa…\nSuomirockin suurten naisten suuntaan kumartava Tulenkulkijat uskoo mitä selvimmin rockin perustusten voimaan. Siinä missä alkuvuodesta ilmestynyt Vapaa matkustaja -sinkku vihjaili jopa pienestä lukkarinrakkaudesta jälkigrungea kohtaan, on Hyppää suoranainen loikka 70-luvun lopun ja 80-luvun alun nopean suomirockin puolelle.\nVokalisti Sannan käheä ja aavistuksen pistävä laulu sopii kappaleen äänimaailmaan, jossa maistuu ruosteinen rupisuus ja tien pöly narisee hampaiden välissä. Biisissä ollaan tietysti matkalla jonnekin ja kehotetaan hyppäämään samaan kyytiin, sillä vain rohkeudella ja rajojen ylittämisellä pystyy murtautumaan seuraaville tasoille. Suoraviivainen kipale saa lisävauhtia juuri oikeanlaisesta ja oikeassa paikassa olevasta väliosasta, jonka jälkeen onkin loppukiihdytyksen paikka. Rock on matka ja tämä matka on todella rock, joten ainakin minä hyppään mieluusti Tulenkulkijoiden kyytiin.\nViivi Josefina: 16 Cl Sua\nSiunattuja ja onnellisia ovat he, jotka saavat tuntea rakastumisen juovuttavan vaikutuksen ja pystyvät elämään tuon tunteen sisällä päivästä toiseen. Erittäin lämpimän ja pehmeän lauluäänen omaava Viivi Josefina kuvailee toisella singlellään ihastumisen hetkeä. Tiedättehän, sitä maagista ja mystistä vaihetta, jolloin kahden henkilön välinen kemia lähtee kehittymään joksikin omanlaisekseen.\nKuten biisin nimikin jo vihjaa, tässä ollaan viinilasi kädessä ja avoimin mielin liikkeellä. Kesäisen illan lämmössä huolet sun muut arjen palaset katoavat iltatuulen mukana jonnekin kauas pois, kun se oikea ilmestyy kuin tyhjästä. Itse sävellys on simppelin lämmin poppis, josta on luotu vaivattomasti rullaava ja sopivasti kevytsoulahtava kappale. Taustan rytmit ja soittimet kiertävät Viivi Josefinan hiljaisella tavalla vahvan laulun ympärillä, karibialaisten ja afrikkalaisten mausteiden leijuessa taustalla. Jopa kevyesti kasariset koskettimet lisäävät biisin arvoa ja voimaa, vaikka soundiin olikin alussa hieman tottumista. Painottoman ihanaa.\nWalka: Mitä täällä teen\nMitä täällä teen, ihmettelee Walka ja rymistelee rockin vehreässä ryteiköissä kuin se kuuluisa hirvi konsanaan. Bändin keväisellä Vapaus ja nuoruus -sinkulla päivä paistoi positiiviselta taivaalta, eikä uusi sinkku tuo sen kummempia myrskypilviä esiin – jos nyt omaa paikkaansa elon suuressa palapelissä samalla pohditaankin.\nKuka oikein olen? Mikä on tarkoitukseni? Onko tässä kaikessa mitään suurempaa tarkoitusta? Noita kysymyksiä pohtii luultavimmin suurin osa meistä jossain vaiheessa taivaltaan, mutta Walka on päättänyt leipoa kysymyksistä nopeasti eteenpäin sivakoivan rocksiivun. Valkoinen mies ei osaa funkata, mutta välitilinpäätöstään tekevä suomalainen mies ainakin yrittää toisinaan tosissaan funkrockata. Juurevaa ja äänekästä suomirockia uudelta ajalta, uusilla kulmilla ja sopivalla annoksella amerikkalaista positiivisuutta, jossa eteen nouseva tiiliseinäkin tarjoaa yhä vaihtoehtoja ja mahdollisuuksia.


FastBet tuplasi ilmaisbonarinsa! – Nyt tarjolla jopa 100 spinniä talletusvapaasti!\nTurtlebetUutiset & kampanjatFastBet tuplasi ilmaisbonarinsa! - Nyt tarjolla jopa 100 spinniä talletusvapaasti!\nFastBet tuplasi ilmaisbonarinsa! - Nyt tarjolla jopa 100 spinniä talletusvapaasti!\n19.08.2017 - Viimeksi päivitetty: 09.06.2020\nVuonna 2016 perustettu Fastbet on tarjonnut pelaajilleen ilmaisia pelikierroksia talletusvapaasti heti ensimmäisestä päivästään lähtien. Tänään näiden ilmaiskierrosten määrä on kuitenkin noussut tuplasti suuremmaksi!\nKaikki uudet pelaajat saavat nimittäin tästä päivästä lähtien Fastbetille peräti 100 ilmaiskierrosta ilman minkäänlaisia talletusvaatimuksia heti tilin avaamisen jälkeen. Sinun täytyy siis vain rekisteröityä Fastbetin sivuille ja vahvistaa rekisteröinnin yhteydessä oma sähköpostiosoitteesi ja homma on sitä myöten selvä. Kovin paljon yksinkertaisemmaksi ei ilmaiskierrosten lunastaminen siis enää voi tulla!\nAiemmin Fastbetin bonukseen kuului "vain" 50 talletusvapaata ilmaisspinniä, mutta nyt tämä ilmaisbonus on päätetty kasvattaa kaksi kertaa korkeammaksi. Bonus-uudistuksen taustalta löytyy itse 100-vuotiaan Suomen juhlavuosi, joten onkin sopivaa, että myös ilmaiskieppien määrä kohoaa pyöreään satalukemaan. Kyseinen ilmaiskierros-tarjous onkin voimassa kaikille Fastbetin uusille asiakkaille aina vuoden 2017 loppuun saakka!\nKäy siis ihmeessä poistamassa nämä talletusvapaat ilmaiskiepit omaan takataskuusi, ja lähde kasvattamaan omaa pelikassaasi Fastbetille täysin ilmaiseksi ja riskittömästi!\nFASTBET: Nappaa 100 ilmaiskierrosta tästä!\nNäin saat kierrokset haltuusi:\n1. Siirry Fastbetin nettikasinon verkkosivuille tämän linkin kautta.\n2. Rekisteröi itsellesi pelitili, ja vahvista sähköpostiosoitteesi Fastbetille.\n3. Saat uudelle pelitilillesi 10 ilmaiskierrosta heti rekisteröitymisen jälkeen ilman talletusvaatimuksia.\n--> Loput 90 ilmaisspinniä tulee pelattavaksesi 10 spinnin erissä yhdeksänä seuraavana tiistaina aina klo 11:00.\n4. Pääset siis pelaamaan Fastbet Casinolle täysin ilmaiseksi ja ilman talletusta yhteensä peräti 10 viikon ajan!\n--> Kaikki 100 ilmaiskierrosta on pelattavissa NetEntin Starburst-kolikkopelissä.\n5. Talletusvapaiden ilmaiskierrosten ohella uusille pelaajille tarjotaan Fastbetillä toki myös suuret casinobonukset neljälle ensimmäiselle talletuskerralle.\n--> Nämä neljä talletusbonusta sisältävät kaiken kaikkiaan 800 euroa bonusrahaa ja 200 uutta ilmaiskierrosta!\nMediassa valtaisasti kuluvana vuonna esillä ollut Suomi100 -projekti luo jatkuvasti uutta ohjelmaa ja uusia tapahtumia kyseisen juhlavuoden ajalle. Suomi100-ohjelmasivu kertookin, että loppuvuodelle on odotettavissa melkoista tapahtumien ilotulitusta, sillä almanakasta näyttäisi löytyvän muun muassa esitelmämaratonia, konsertteja, näyttelyitä ja vaikka mitä. Eksoottisin tapahtuma on lienee Suomussalmella järjestettävät marjastuksen MM-kisat!\nKauppojen hyllyille on eksynyt vuoden aikana myös lukuisia erilaisia tuotteita varustettuna juhlavalla Suomi100-logolla. Nämä "chosen one" -tuotteet ovatkin herättäneet suuresti ihmetystä ja hilpeyttä kansan ääressä sosiaalisessa mediassa.\nOnkin varsin jännä nähdä millaisiin kierroslukemiin tämä juhlahumu kasvaa vielä vuoden edetessä...\nNettikasinot eivät ole kuitenkaan ottaneet juhlavuotta vielä kunnolla haltuunsa. Alkuvuodesta näimme toki Betssonilta varsin suuren kampanjakokonaisuuden juuri Suomi100-juhlan hengessä, mutta tuon urakan jälkeen tällä sektorilla on ollut hiljaisempaa. Aina tähän päivään saakka.\nNyt Fastbet on nimittäin tehnyt tällä saralla oman pelinavauksensa, ja saapa nähdä seuraavatko muut nettikasinot tätä esimerkkiä. Toivottavasti näin käy, niin kaikki kasinopelien ystävät pääsevät kerrassaan kylpemään mitä suuremmissa Suomi100-juhlatarjousten parissa!\nNopein pelipaikka maan päällä\nFastbetiä tituleerataan netin ihmeellisessä maailmassa maailman nopeimmaksi nettikasinoksi, mutta tässä vaiheessa ei sovi kuitenkaan unohtaa, että Fastbetin sivuilta löytyy runsain mitoin viihdettä myös vedonlyöjille. Pelikohteiden hulppea määrä onkin osoitus siitä, että tämä pelisivu huomioi mallikkaasti kaikki pelaajatyypit.\nNopeimman nettikasinon maine kumpuaa Fastbetille siitä, että se on alusta asti halunnut tuottaa sivustonsa kauttaaltaan mahdollisimman mutkattomaksi. Muun muassa asiakaspalvelu on hoidettu Fastbetillä siten, että kaikki halukkaat saavat apua ongelmatilanteissa niin nopeasti kuin mahdollista - ja vieläpä laadukkaasti.\nSamaa voidaan sanoa myös sivuston rekisteröitymispuolesta, joka on eittämättä yksi helpoimpia kaikkien nettikasinoiden vertailussa. Ja nyt tätä helppoa tilin avaamista seuraakin sitten 100 ilmaiskierroksen ilmaisbonus - ei yhtään hullummin.\nFastbet on järjestänyt aikojen saatossa myös monia nopealle teemalleen sopivia kampanjoita, joista viimeisin oli ehdottomasti se kaikista makein. Peliyhtiön viimeisin suurkampanja lähettääkin kaksi sen onnekasta pelaajaa Italiaan seuraamaan F1:sten Monzan GP:tä paikan päälle! Kampanja oli käynnissä Fastbetillä kesä- ja heinäkuun ajan, ja voittajat pääsevät nauttimaan palkinnostaan heti syyskuun alkajaisiksi.\nJatkossa vastaavanlaisia kampanjoita on varmasti tulossa vielä lisää, joten pelurien kannattaakin pysyä niin sanotusti kanavalla!\nSitä ennen sinua kuitenkin odottaa vain parin klikkauksen päässä peräti 100 talletusvapaata Starburst-ilmaiskierrosta. Tämä tarjous kannattaakin hyödyntää hetimiten!